اكيد سمعت عن كلاب الشغل اللي بتساعد الظباط، او الخيول اللي بتساعد المزارعين. عارف ان الحمام الزاجل ممكن يتدرب عشان يساعد الناس برضه؟ دي كام مثال.
ساعي البريد
الحمام الزاجل ممكن يتدرب عشان يوصل رسايل للناس. الرسالة بتتحط في علبة صغيرة. العلبة بتتربط في رجل الحمامة. وبعدين الحمامة بتطير بالرسالة.
منقذ
من فوق في السما، الحمام المدرب خصيصاً يقدر يلاقي سترات النجاة البرتقالي في البحر. ساعات بيبقى صعب على البني آدمين يلاقوا الناس اللي ضايعة في البحر، خصوصاً لما الجو يكون وحش. بس الحمام يقدر يطير بسرعة فوق مساحة كبيرة من المية عشان يدور على الناس.
جاسوس
من سنين كتير، الحمام الزاجل كان بيستخدم لمساعدة بلدنا في الحروب. "حمام الجاسوسية" كان بيتربطله كاميرات صغيرة في رجليه. لما الحمامة كانت بتطير فوق أرض العدو، الكاميرا كانت بتاخد صور للأرض اللي تحت. ده كان بيخلي جنودنا يشوفوا فين الأعداء وبيعملوا ايه.
يعني المرة الجاية لما تشوف حمامة، خد بالك وراقبها كويس. اللي معظم الناس شايفينه مجرد طير عادي، ممكن يكون في الحقيقة مفيد جداً.
أي من الجمل التالية صحيحة طبقاً للنص؟
الحمامة كانت تقدر تتنبأ بحالة الجو. الحمامة كان بيتربطلها كاميرا صغيرة حوالين رجلها. الحمامة كانت تقدر تساعدنا نعرف عدد العدو. الحمامة كانت بتشيل الكاميرا عشان تصور أرض العدو.